Užívanie Alventy, Ginkgo biloba a medicinálne huby
Dobry deň, chcem sa informovať,či môžem užívať liek alventa s gingkom biloba a medicinalnymi hubami hericium a coriolus. Ďakujem vopred za odpoved.
Dobrý deň,
ďakujeme za Vašu otázku.
Publikované klinické výsledky týkajúce sa liekových interakcií s extraktom ginkga sú nejednoznačné, súbežným užívaním s liekom Alventa je preto prítomné riziko ovplynenia liečby. Uvedená kombinácia nie je vylúčená, pri výskyte akýchkoľvek ťažkostí súvisiacich s liečbou je však potrebné užívanie ginkga ukončiť.
Medzi liekom Alventa a medicinálnymi hubami nebolo pozorované vzájomné ovplyvnenie účinku. Ich súbežné uživanie sa javí byť bezpečné. Vzhľadom na to, že výživové doplnky, medzi ktoré medicinálne huby patria, nepodiehajú klinickému skúšaniu, preto nemuseli byť prípadné interakcie zachytené.
Prajem pekný zvyšok dňa.
S pozdravom
PharmDr. Veronika Kiabová